stanford-oval/wikipedia huggingface dataset:
Haamut (Pac-Man)

| Ghost Gang |
| --- | --- |
Luoja(t):  Toru Iwatani
Näyttelijä(t):  Pac-Manin aavemaiset seikkailut: Englanniksi: Ian James Corlett (Blinky) Ashleigh Ball (Pinky) Lee Tockar (Inky) Brian Drummond (Clyde) Suomeksi: Petrus Kähkönen (Blinkki) Taru Tikkanen (Pinkki) Tommi Haapaniemi (Inkki) Tuukka Leppänen (Keijo)
Ensi- esiintyminen:  Pac-Man (1980)
Henkilötiedot
Ryhmäsidokset:  Pac-Man
Suhteet
Infobox OKVirheellinen NIMI-arvo: 
Blinky, Pinky, Inky ja Clyde (suom. Blinkki, Pinkki, Inkki ja Keijo) (tunnetaan yhdessä nimellä Ghost Gang) ovat Toru Iwatanin luoma kvartetti hahmoja Pac-Man-pelisarjassa. He ovat Pac-Manin yleisimmät pääviholliset. Heidän ensiesiintymisensä tapahtui vuonna 1980 Pac-Man-kolikkopelissä. Ensiesiintymisensä jälkeen he ovat esiintyneet jokaisessa Pac-Man-pelissä joskus vihollisina ja joskus liittolaisina.
Ryhmässä on ollut mukana muitakin haamuja, kuten Sue Ms. Pac-Manissa, Tim Jr. Pac-Manissa ja Funky ja Spunky Pac-Maniassa. Kuitenkaan nämä haamut eivät ole olleet mukana muissa peleissä. Ryhmä on sittemmin saanut positiivisen vastaanoton, ja sitä pidetään yhtenä kaikkien aikojen tunnistetuimmista videopeliroistoista.
Tunnetut haamut

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |

| Väri | Pac-Man (1980) | Pac-Man (1980) | Pac-Man (1980) | Pac-Man (1980) | Pac-Man (1980) | Pac-Man (1980) | Pac-Man (Nykyhetki) | Pac-Man (Nykyhetki) |
| Väri | Hahmo/Luontenpiirre (Namco) | Käännös englanniksi | Japaninkielinen lempiniminimi | Käännös englanniksi | Vaihtoehtoinen hahmo | Vaihtoehtoinen lempinimi | Hahmo/Luontenpiirre (Midway) | Englianninkielinen lempinimi |
| Punainen | Oikake (追いかけ) | Chaser | Akabei (赤ベイ) | Red guy | Urchin | Macky | Shadow | Blinky |
| Pinkki | Machibuse (待ち伏せ) | Ambusher | Pinkī (ピンキー) | Pinky | Romp | Micky | Speedy | Pinky |
| Syaani | Kimagure (気まぐれ) | Fickle | Aosuke (青助) | Blue guy | Stylist | Mucky | Bashful | Inky |
| Oranssi | Otoboke (お惚け) | Feigned Ignorance | Guzuta (愚図た) | Slow guy | Crybaby | Mocky | Pokey | Clyde |
| 0 | 1 | 2 |
| --- | --- | --- |

| Väri | Luonne | Lempinimi |
| Purppura | Hidas | Sue |
| Keltainen | Pelästynyt | Kinky |
| Harmaa | Unelias | Spunky |
| Harmaa-vihreä | Terävä | Orson |
| Tummanpurppura | Synkkä | Spooky |
| Vihreä | Päättäväinen | Funky |
| Valkoinen | Ahne | Wandy |
Gyeongjunkoira

| Gyeongjunkoira |
| --- | --- |

Avaintiedot
Alkuperämaa:   Etelä-Korea
Määrä:  Koreassa 400 yksilöä
Rodun syntyaika:  300-400 jaa.
Alkuperäinen käyttö:  metsästys, seurakoira
Nykyinen käyttö:  seura- ja vahtikoira
Muita nimityksiä:  동경이, Dong-gyeong, 댕견, Daeng-gyeon, 東京犬
FCI-luokitus:  ei
Ulkonäkö
Paino:  15-25 kg (uros n. 19 kg, narttu n. 17 kg)
Säkäkorkeus:  uros 54-60 cm (ihanne 57 cm), narttu 49-57 cm (ihanne 53 cm)
Väritys:  valkoinen, keltainen, brindle ja musta
Gyeongjunkoira (동경이, Dong-gyeong) on eteläkorealainen koirarotu. FCI ei ole tunnustanut sitä, mutta kotimaassaan sille on myönnetty kansallisaarteen arvo.
Ulkonäkö

Gyeongjunkoiran silmiin pistävin tunnuspiirre erotuksena muihin korealaisiin pystykorviin on sen häntä: se syntyy joko kokonaan hännättömänä (無尾) tai töpöhäntäisenä (短尾). Jälkimmäinen vaihtoehto on vain yhden nikaman mittainen ja muistuttaa kauriinhäntää. Karvapeite voi olla joko valkoinen, keltainen, brindle tai musta. Säkäkorkeus vaihtelee virallisesti uroksilla 54–60 cm välillä (ihanne 57 cm) ja nartuilla 49–57 cm välillä (ihanne 53 cm), mutta Yhdistyneiden kansakuntien elintarvike- ja maatalousjärjestön ylläpitämän Domestic Animal Diversity Information System -datakannan mukaan virallisesti mitatut urokset ovat keskimäärin vain 49 cm ja nartut 45 cm korkeita.
Luonne ja käyttäytyminen

Gyeongjunkoira on luonteeltaan lempeä, älykäs, siisti, oppivainen ja hyvin sopeutuvainen. Muista alkuperäisistä aasialaisista pystykorvista poiketen se suhtautuu jopa vieraisiin ihmisiin ystävällisesti ilman varautuneisuutta. Se on helppo kouluttaa, koska sillä on hyvä vastaanottokyky. Sillä on metsästystaustansa vuoksi hyvä vainu ja tarkka kuuloaisti, minkä lisäksi se on ketteränä koirana loistava hyppääjä. Sekä urokset että nartut saavuttavat sukukypsyyden noin vuoden iässä.
Alkuperä

Rotu on kotoisin Pohjois-Gyeongsangin maakunnassa sijaitsevasta Gyeongjun rannikkokaupungista, joka tunnettiin 900-luvulla nimellä Dong-gyeong. Geneettisten tutkimusten perusteella se on yksi maan puhtaina säilyneistä alkuperäisroduista. Hännätön koira on mainittu jo 300-400 lukujen aikaisissa kirjoituksissa, ja sitä esittävä savinukke on löydetty 400-500-luvulta Sillan kuningaskunnasta peräisin olevasta hautakammiosta. Hännätöntä koiraa kuitenkin hyljeksittiin paikallisten keskuudessa, mikä oli vähällä johtaa sukupuuttoon. Gyeongjunkoira jalostettiin alun perin metsästyskoiraksi, mutta nykyisin sitä pidetään yksinomaan lemmikkinä ja vahtikoirana. Marraskuussa 2012 se nimettiin kotimaansa kansallisaarteeksi numero 540.
Käännös suomeksi
HMS Conflict

HMS Conflict on ollut kuuden Britannian Kuninkaallisen laivaston aluksen nimenä.
HMS Conflict (1801), 12-tykkinen Archer-luokan priki
HMS Conflict (1805), 12-tykkinen Confounder-luokan priki
HMS Conflict (1812), 12-tykkinen Bold-luokan priki
HMS Conflict (1846), Conflict-luokan potkurisluuppi
HMS Conflict (1873), Beagle-luokan kuunari
HMS Conflict (1894), Conflict-luokan torpedovenehävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Conflict”, voi hakea sivunnimihaulla, laajalla sivunnimihaulla tai tekstihaulla.
HMS Prince (1788)

| HMS Prince |
| --- | --- |


Aluksen vaiheet
Rakentaja:  Woolwichin telakka
Kölinlasku:  1. tammikuuta 1779
Laskettu vesille:  4. heinäkuuta 1788
Palveluskäyttöön:  heinäkuu 1790
Loppuvaihe:  romutettu 1837
Tekniset tiedot
Uppouma:  2 088 bm
Pituus:  59,28 m (tykkikansi) 49,83 m (köli)
Leveys:  14,94 m
Syväys:  6,4 m
Aseistus
Aseistus:  98 tykkiä
HMS Prince oli Britannian kuninkaallisen laivaston vuonna 1788 vesillelaskettu parannellun London-luokan 98-tykkinen toisen luokan linjalaiva.
Valmistus

Alus tilattiin 9. joulukuuta 1779 Woolwichin telakalta, jossa rakennustöistä vastasi joulukuuhun 1782 saakka John Jenner ja sittemmin Henry Peake joulukuuhun 1785, Martin Ware maaliskuuhun 1787 ja loppuajan John Nelson. Köli laskettiin 1. tammikuuta 1782. Alus laskettiin vesille 4. heinäkuuta 1788 ja valmistui 25. heinäkuuta 1788. Valmistuskustannukset olivat 55 041 puntaa, 9 shillinkiä ja 11 pennyä, mikä sisälsi varustamisen ja takiloinnin eli 8 388 puntaa. Alusta kuparoitiin Plymouthissa lokakuusta marraskuuhun.
Palvelus

Alus otettiin palvelukseen heinäkuussa 1790 Sir John Jervisin lippulaivana päällikkönään Josiah Rogers. Se poistettiin palveluksesta joulukuussa. Alus oli vuoden lopulla varustettavana Plymouthissa ja palasi palvelukseen helmikuussa 1793 Howen laivasto-osastoon kontra-amiraali George Bowyerin lippulaivana päällikkönään Cuthbert Collinwood. Alus poistettiin palveluksesta tammikuussa 1794.
Huhtikuussa 1794 Ranskan vallankumoussotien alkaessa alus oli reservissä Portsmouthissa. Sen runkoa jatkettiin 1796.
Vuonna 1805 alus oli Kanaalin laivastossa päällikkönään Richard Grindall. Lokakuussa Trafalgarin taistelussa aluksen viirikkö ohitti sen. Alukselta meni yli kaksi tuntia 2–3 merimailin matkaan saavuttaakseen taistelevat osastot. Aluksen saapuessa taistelualueelle pääosa ranskalaisaluksista oli jo vallattu tai pakomatkalla. Alus vaihtoi laukauksia Espanjan laivaston lippulaivan Principe de Asturiaksen ja Achillen kanssa kärsimättä tappioita tai vaurioita. Tulitoiminnan aikana Achille syttyi tuleen. Grindall kiersi tuhoon tuomitun aluksen laskien veneensä pelastamaan eloonjääneet. Achille tuhoutui ruutivaraston räjähtäessä. Taistelun jälkeen puhjenneessa myrskyssä alus oli korvaamaton sen auttaessa taistelussa pahemmin kärsineitä aluksia.
Sodan päätyttyä alus oli Portsmouthissa, kunnes se poistettiin palveluksesta. Alus romutettiin vuonna 1837.
Halla Signý Kristjánsdóttir

| Halla Signý Kristjánsdóttir |
| --- | --- |

Kansanedustaja
 2017–  
Ryhmä/puolue:  Edistyspuolue
Vaalipiiri:  Norðvesturkjördæmi
Henkilötiedot
Syntynyt: 1. toukokuuta 1964 (ikä 60) Flateyri
Kansalaisuus:  Islanti
Tiedot
Puolue:  Edistyspuolue
Halla Signý Kristjánsdóttir (s. 1. toukokuuta 1964) on islantilainen edistyspuolueen poliitikko, joka on istunut kansanedustajana Alþingissä vuodesta 2017 lähtien.
Halla syntyi Flateyrissä. Hän valmistui kauppatieteiden kandidaatiksi Bifröstin yliopistosta vuonna 2005, minkä jälkeen hän on opiskellut hallintotieteitä Islannin yliopistossa. Hän on työskennellyt pankkityöntekijänä, opettajana ja maanviljelijänä. Vuosina 2005–2018 hän toimi Bolungarvíkin kaupungintalousjohtajana. Vuoden 2017 parlamenttivaaleissa hänet valittiin Alþingiin.
Hallama

Hallama on sukunimi. Se on muun muassa seuraavien suomalaisten henkilöiden sukunimi:
Anita Hallama (o.s. Weber, 1925–2008), Jaakko Hallaman puoliso
Jaakko Hallama (1917–1996), diplomaatti
Raimo Hallama (1921–1994), valo- ja elokuvauskoulutuksen uranuurtaja
Rauha Hallama, kirjailijanimeltään Rauha Kuusalo (s. 1926), toimittaja ja kirjailija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Greg Jacina

| Greg Jacina |
| --- | --- |

Henkilötiedot
Syntynyt: 22. toukokuuta 1982 (ikä 42) Guelph, Ontario
Kansalaisuus:   Kanada
Jääkiekkoilija
Pelipaikka:  hyökkääjä
Maila:  oikea
Pituus:  183 cm
Paino:  92 kg
Seura
Seura:  Serie A
Sarja:  SV Ritten-Renon
Pelaajaura
Pääsarjaura:  2003–
Aik. seurat:  Augusta Lynx (ECHL),   San Antonio Rampage (AHL),   Rochester Americans (AHL),   Florida Panthers (NHL),   Lukko (SM-liiga),   Tappara (SM-liiga),   Västerås HK (Allsvenskan),   SV Ritten-Renon (Serie A),   Odense Bulldogs (DEN)   Frederikshavn White Hawks (DEN)
Greg Jacina (s. 22. toukokuuta 1982 Guelph, Kanada) on kanadalainen jääkiekkoilija, joka siirtyi kaudeksi 2012–2013 Italian pääsarjan SV Ritten-Renoniin.
Jacina pelasi viimeiset juniorikautensa OHL-sarjassa. Hän pelasi OHL:ssa viisi kautta Guelph Stormissa, Owen Sound Plattersissa ja Mississauga IceDogsissa. Yhteensä Jacinalle tuli OHL-pelejä 234, joissa kertyi yhtä monta pistettä.
Jacina teki NHL-joukkue Florida Panthersin kanssa farmisopimuksen syksyllä 2003. Ammattilaisuransa Jacina aloitti syksyllä 2003 ECHL-seura Augusta Lynxissä. Hän pääsi pelaamaan kauden 2003–2004 aikana myös AHL:n Rochester Americansissa. Seuraavalla kaudella Jacina vakiinnutti paikkansa AHL-tasolla Rochesterissa. Ensimmäisen NHL-ottelunsa Jacina pelasi kauden 2005–2006 aikana, kun hän pelassi 11 ottelua Floridassa. Seuraavallakin kaudella Jacinalle merkittiin kolme NHL-peliä, vaikka edelleen pääosa kaudesta meni Rochesterissa.
Jacina teki kaudesta 2007–2008 sopimuksen SM-liiga-seura Lukon kanssa. Hän joutui kuitenkin olkapääleikkaukseen ennen kauden alkua, eikä pelannut kauden aikana peliäkään. Jacina palasi Lukkoon kaudeksi 2008–2009. Jacina ei pelannut Lukossa kuin marraskuulle asti, jolloin Lukko purki hänen koesopimuksensa. Tappara hankki Jacinan muutaman päivän päästä joukkueeseensa paikkaamaan loukkaantumisista kärsinyttä hyökkäystä. Tapparasta Jacina jatkoi vielä saman kauden aikana Ruotsin toiseksi korkeimmalle sarjatasolle, Allsvenskaniin, kun Västerås hankki hyökkääjän.
Kaudeksi 2009–2010 Jacina siirtyi Serie A -joukkue SV Ritten-Renoniin. Seuraavaksi kaudeksi hän siirtyi Tanskan pääsarjan Odense Bulldogsiin ja kaudeksi 2011–2012 saman sarjan Frederikshavn White Hawksiin. Frederikshavnissa Jacina pelasi kauden ja palasi sitten takaisin Italian Ritten-Renoniin.
Aiheesta muualla

Greg Jacina The Internet Hockey Databasessa (englanniksi)
Gudiberg (laskettelurinne)

| Gudiberg |
| --- | --- |

Paikkakunta::  Garmisch-Partenkirchen, Saksa
Talviurheilukeskus:: Skigebiet Eckbauer
Vuori:: Gudiberg
Rinneluokitus:: Musta
Yläasema:: 940 m
Ala-asema:: 740 m
Korkeusero:: 200 m
Pituus:: 582 m
Maksimijyrkkyys:: 58 %
Keskijyrkkyys:: 34,4 %
Hissi
Hissi:: Gudiberg
Tyyppi:: 2-hengen tuolihissi
Kapasiteetti:: 500 henkilöä/h
Ala-asema:: 740 m
Yläasema:: 940 m
Miehet
Pujottelu
Lähtö:: 942 m
Maali:: 735 m
Korkeusero:: 207 m
Pituus:: 655 m
Maksimijyrkkyys:: 58 %
Minimijyrkkyys:: 9 %
Keskijyrkkyys:: 31,6 %
Olympiakilpailu:: 9.2.1936
MM-kilpailut:: 5.2.1978, 20.2.2011
1. MC-kilpailu:: 5.1.1974
Naiset
Pujottelu
Lähtö:: 960 m
Maali:: 750 m
Korkeusero:: 210 m
Pituus:: 500 m
Maksimijyrkkyys:: 58 %
Minimijyrkkyys:: 9 %
Keskijyrkkyys:: 42 %
Olympiakilpailu:: 8.2.1936
MM-kilpailut:: 3.2.1978, 19.2.2011
1. MC-kilpailu:: 4.1.1975
Gudiberg on laskettelurinne Skigebiet Eckbauerissa Garmisch-Partenkirchenissä Saksassa. Rinteessä lasketaan miesten ja naisten pujottelukilpailuja. Sen maalialueena toimii Olympia-Skistadion.
Garmisch-Partenkirchenin isännöidessä talviolympialaisia vuonna 1936, Gudiberg-rinteessä kilpailtiin miesten ja naisten alppiyhdistetyn pujotteluosuus. Alppiyhdistetty oli tuolloin ainoa alppihiihtolaji olympiaohjelmassa.
Vuodesta 1954 alkaen Garmisch-Partenkirchen on isännöinyt perinteikkäitä Arlberg-Kandahar-kilpailuja. Ensimmäinen maailmancupkilpailu Gudiberg-rinteessä oli miesten pujottelu vuonna 1974. Vuoden 1978 alppihiihdon maailmanmestaruuskilpailuissa miesten ja naisten pujottelukilpailut järjestettiin Gudiberg-rinteessä. Vuoden 2011 alppihiihdon maailmanmestaruuskilpailuissa, kuten jo kauden 2009–2010 alppihiihdon maailmancupin finaaleissa, Gudiberg-rinteessä käytiin miesten ja naisten pujottelukilpailut.
Gudiberg-rinne oli myös Kandahar-rinteen tavoin yksi kilpailupaikoista Saksan Münchenin hakemuksessa vuoden 2018 talviolympialaisten isännyydestä.
Reitti

Nykyisin Gudibergin pujottelurinne alkaa 942 metriä merenpinnan yläpuolella Starthang (Lähtöjyrkänne) -jyrkänteellä, jossa on koko rinteen jyrkin kohta 58 %. Ennen vuoden 2022 miesten maailmancupin pujottelukilpailuja lähtö sijaitsi vaihtelevasti hieman ylempänä, jolloin rinne kääntyi oikealle Starthang-jyrkänteelle, josta alkaen rinne on nähtävissä maalialueelle. Starthangin jälkeen tulee Partnachwiese (Partnachniitty) ja Schanzenhang (Hyppyrimäkijyrkänne) -jyrkänteet, joissa rinteen jyrkkyys on 45 %.
Vuonna 2007 rinnettä muutettiin siten, että se kääntyy oikealle uudenvuoden mäkikilpailusta tunnetun Große Olympiaschanze -suurmäen mäkimonttuun, käännös on nimetty WM-Kurveksi.
Ennen WM-Kurvea rinne alkaa loiveta ja mutkan jälkeen rinne loivenee jo lähes tasaiseksi, rinteen jyrkkyyden ollessa vain 9 %. Nykyisin pujottelun maali sijaitsee Große Olympiaschanzen mäkimontussa 735 metriä merenpinnan yläpuolella. MM-kilpailuissa 2011 ja MC-finaaleissa maali oli hieman ylempänä, jolloin lähes tasainen osuus toimi jo maalialueena. Ennen vuotta 2007 maali oli Schanzenhangin jälkeen.
Gudmund Hernes

| Gudmund Hernes |
| --- | --- |
 Hernes vuonna 2011.
Norjan terveysministeri
 Brundtlandin III ja Jaglandin hallitus 22. joulukuuta 1995 – 17. lokakuuta 1997  
Edeltäjä:  Werner Christie
Seuraaja:  Dagfinn Høybråten
Norjan kirkko-, opetus- ja tutkimusministeri
 Brundtlandin III hallitus 3. marraskuuta 1990 – 22. joulukuuta 1995  
Edeltäjä:  Einar Steensnæs
Seuraaja:  Reidar Sandal
Henkilötiedot
Syntynyt: 25. maaliskuuta 1941 (ikä 83) Trondheim, Norja
Ammatti:  sosiologi, professori, poliitikko
Tiedot
Puolue:  Työväenpuolue
Koulutus:  Oslon yliopisto Johns Hopkinsin yliopisto
Gudmund Hernes (s. 25. maaliskuuta 1941 Trondheim) on norjalainen sosiologi, professori ja työväenpuolueen poliitikko. Hän toimi Norjan kirkko-, opetus- ja tutkimusministerinä 1990–1995 sekä terveysministerinä 1995–1997.
Hernes väitteli sosiologian tohtoriksi Johns Hopkinsin yliopistossa ja on sen jälkeen työskennellyt professorina muun muassa Bergenin ja Oslon yliopistoissa. Hän on tutkimuksissaan käsitellyt erityisesti yhteiskunnallista valtaa ja epätasa-arvoa. Opetusministerinä hän uudisti norjalaista koulua teoreettispainotteisempaan suuntaan ja kirkkoministerinä nimitti Norjan ensimmäisen naispuolisen piispan.
Aiheesta muualla

Kuvia tai muita tiedostoja aiheesta Gudmund Hernes Wikimedia Commonsissa
Gudmund Hernes Norjan suurkäräjien verkkosivuilla (norjaksi)
Genndy Tartakovsky

| Genndy Tartakovsky |
| --- | --- |

Henkilötiedot
Syntynyt: 17. tammikuuta 1970 (ikä 54)  Moskova, Neuvostoliitto
Kansalaisuus:  yhdysvaltalainen
Ammatti:  animaattori
Muut tiedot
 Nimikirjoitus
Genndy Tartakovsky (ven. Геннадий Тартаковский, Gennadi Tartakovski, s. 17. tammikuuta 1970 Moskova, Neuvostoliitto) on venäläissyntyinen yhdysvaltalainen animaattori, joka tunnetaan parhaiten luomistaan animaatiosarjoista Dexterin laboratorio, Samurai Jack ja Star Wars: Clone Wars.
Tausta

Tartakovsky syntyi juutalaisperheeseen silloisessa Neuvostoliitossa vuonna 1970. Hänen isänsä työskenteli hammaslääkärinä hallituksen korkea-arvoisille virkamiehille ja äitinsä koulussa vararehtorina. Isä halusi lapsilleen paremman elämän, minkä vuoksi perhe muutti aluksi Italiaan ja myöhemmin vuonna 1977 Yhdysvaltoihin. Italiassa Tartakovskyt asuivat saksalaisperheen naapurina. Naapurin tytön innoittamana Tartakovsky kiinnostui piirtämisestä ja myöhemmin Yhdysvalloissa hän sai lisää vaikutteita sarjakuvien myötä. Hänen ensimmäinen ostamansa sarjakuva oli Superystävät.
Tausta > Koulutus

Yhdysvalloissa Tartakovsky aloitti koulunkäyntinsä Chicagon Eugene Field -koulussa kolmannelta luokalta. Koulunkäynti oli vaikeaa, koska hänestä tuntui, että kaikki huomasivat hänen olevan ulkomaalainen. Tartakovsky on kertonut sopeutuneensa muiden joukkoon vasta high schoolin toisella luokalla. Ollessaan 16-vuotias hänen isänsä kuoli. Tartakovsky kertoi isänsä olleen hyvin tiukka ja vanhanaikainen mies, mutta isäsuhteen olleen hänelle silti hyvin tärkeä. Isän kuoleman jälkeen perhe muutti valtion rahoittamaan asuntoon ja Tartakovsky jatkoi koulunkäyntiä työn ohella. Uudessa asunnossa hän tutustui ensimmäistä kertaa televisioon, joka vaikutti syvästi hänen tulevaan uraansa.
Perhe halusi, että Tartakovskysta tulisi liikemies ja tyydyttääkseen perheensä kunnianhimon hän yritti käydä mainosalan oppitunteja. Hän ei kuitenkaan ehtinyt ilmoittautua kurssille ajoissa ja päätyi opiskelemaan animaatiokurssille. Tämä johti animaatio-opintoihin Chicagon Columbia Collegessa. Vuoden 1991 aikoihin Tartakovsky loi kolmeminuuttisen lyhytelokuvan, joka oli hänen ensimmäinen suurempi työnsä. Collegessa hän sai myös idean Dexterin laboratoriosta, jonka inspiraationa oli piirros ballerinasta. Columbia Collegen jälkeen Tartakovsky pääsi jatkamaan opiskelujaan Kalifornian Institute of the Artsiin ystävänsä Robert Renzettin kanssa.
Ura

Tartakovskyn televisioura alkoi vuonna 1993 Hanna-Barberan 2 Stupid Dogs -piirrossarjan parissa, johon hän piirsi storyboardeja. Luokkakaveri Craig McCracken oli saanut paikan sarjan taideohjaajana ja kun yhtiön johtohenkilöt kysyivät McCrackenilta tunsiko hän ketään muita saman alan osaajia, hän suositteli Renzettiä ja Tartakovskya. Tästä alkoi myös Tartakovskyn ura animaatioiden parissa. Vuonna 1995 hän loi Dexterin laboratorion pilottijakson, josta vuotta myöhemmin kasvoi oma sarjansa, jossa hän toimi käsikirjoittajana ja ohjaajana. Sarjan pohjalta luotiin myös sarjakuva, jonka 25. numero Stubble Trouble oli osin Tartakovskyn kirjoittama ja piirtämä. Hän myös auttoi McCrackeniä Tehotyttöjen tuottamisessa muun muassa ohjaamalla sarjan jaksoja ja oli mukana animoinnin ohjaajana Powerpuff Girls – elokuvassa. Ennen sitä hän ehti luoda toisen oman sarjansa Samurai Jack, joka palkittiin muun muassa Emmyllä.
Tähtien sodan luonut George Lucas palkkasi Tartakovskyn ohjaamaan Star Wars: Clone Wars -piirrossarjan, josta tuli menestynyt minisarja. Sarja palkittiin kolme kertaa Emmyllä parhaasta animaatiosarjasta ja parhaasta animoinnista. Menestyksestä huolimatta hänellä ei ole aikomusta palata tuleviin Tähtien sota -projekteihin.
Tartakovskyn ensimmäinen pitkä CGI animaatioelokuva oli Hotel Transylvania.
Orphanage Animation Studios

Tartakovskysta tehtiin myös elokuviin visuaalisia efektejä luovan The Orphanage -yhtiön Orphanage Animation Studiosin taiteellinen johtaja. Yhtiö on pääasiassa koottu Lucasfilmin kokeneista tekijöistä. Yhtiön tavoitteena on jonain päivänä saavuttaa Pixarin kaltaista menestystä. Sen ensimmäinen projekti on tuottaa vuoden 1982 elokuvasta Tumma kristalli (The Dark Crystal) jatko-osa Power of the Dark Crystal, jonka Tartakovsky ohjaa. Elokuvan on määrä ilmestyä vuonna 2009.
Filmografia > Elokuvat

Dexter’s Laboratory Ego Trip (1999)
My Freaky Family (2001)
The Flintstones: On the Rocks (2001)
Powerpuff Girls – elokuva (2002)
The Power of the Dark Crystal (2009)
Hotel Transylvania (2012)
Hotel Transylvania 2 (2015)
Hotel Transylvania 3: Monsterit matkalla (2018)
Filmografia > Televisiosarjat

Kaksi tyhmää koiraa (1993–1994)
The Critic (1994)
Dexterin laboratorio (1996–2003)
Tehotytöt (1998–2000)
Cow & Chicken (1998)
Samurai Jack (2001–2004, 2017)
Star Wars: Clone Wars (2003–2005)
Sunday Pants (2005)
Korgoth of Barbaria (2006)
Aiheesta muualla

Genndy Tartakovsky Internet Movie Databasessa. (englanniksi)
Dark Angel

| Dark Angel |
| --- | --- |
 Sarjan alkuteksteissä esiintyvä logo
Tyyli:   draama  science fiction 
Kestoaika:  42 minuuttia ("Pilot" 86 min.) ("Freak Nation" 60 min.)
Luoja(t):   James Cameron  Charles H. Eglee 
Pääosissa:   Jessica Alba  Michael Weatherly  Richard Gunn  J.C. MacKenzie  Valarie Rae Miller 
Alkuperämaa:   Yhdysvallat
Alkuperäiskieli:  englanti
Verkko:   Fox
Esitetty:  3. lokakuuta 2000 – 3. huhtikuuta 2002
Tuotantokausia:  2
Jaksoja:  43
Tuotanto
Tuottaja(t):   Stephen Sassen  Janace Tashjian  Michael Angeli 
Vastaava(t) tuottaja(t):   James Cameron  Charles H. Eglee  René Echevarria 
Ohjaaja(t):   Jeff Woolnough  Thomas J. Wright 
Käsikirjoittaja(t):   Jose Molina  Moira Kirland  René Echevarria  David Zabel 
Tuotantoyhtiö(t):   Cameron/Eglee Productions  20th Century Fox Television 
Aiheesta muualla
IMDb 
Dark Angel on yhdysvaltalainen James Cameronin ja Charles H. Egleen luoma palkittu ja kulttistatuksenkin saanut toimintaa, scifia ja kyberpunkkia yhdistelevä tieteistelevisiosarja. Sarjaa tuotettiin kaksi tuotantokautta ja sitä esitettiin Yhdysvalloissa Foxin kanavalla vuosina 2000–2002. Sen taustalta löytyvät vastaavat tuottajat Charles H. Eglee (L.A. Law, NYPD Blue, Konnankoukkuja kahdelle) ja James Cameron (Titanic), joiden ideoima koko sarja oli.
Sarjassa seurataan kuinka hallituksen geneettisesti parantelema Max yrittää paeta takaa-ajajiaan ja löytää kadonneet kanssasisarensa ja -veljensä. Apunaan hänellä on Logan Cale, idealistinen cyber-toimittaja, joka pyrkii taistelemaan Amerikassa vallitsevaa korruptiota ja sortojärjestelmää vastaan.
Dark Angelin lopettamisen jälkeen tarinaa jatkettiin useilla romaaneilla, sekä televisiosarjasta luotiin myös videopeli.
Tarina

Sarjan päähenkilö Max – tunnetaan myös koodina X5-452 (Jessica Alba) – on geneettisesti manipuloitu ja synnytetty ja koulutettu valtion salaisessa sotilastukikohdasta, jossa on jalostettu tehokkaita sotilaita. Max yhdessä muiden sotilaiden kanssa kuitenkin pakeni tukikohdasta jo lapsena. Sarjassa seurataan nuorta Maxia maailmantuhonjälkeisessä Seattlessa, jossa hän yrittää elää polkupyörälähettinä ystäviensä kanssa pakoillen valtion agentteja, jotka edelleen yrittävät napata paenneita lapsisotilaita.
Tarina > Max

Maxin DNA:han on sekoitettu kissan DNA:ta, ja sen ansiosta Max on ketterämpi, nopeampi, vahvempi ja hän näkee paremmin kuin tavalliset ihmiset. Maxin ja muiden kanssasisartensa ja -veljiensä tunnistettavin merkki on niskassa oleva viivakooditatuointi. Max pystyy olemaan veden alla normaalia ihmistä kauemmin. Max on töissä Jam Pony -nimisessä polkupyörälähettikeskuksessa ystävänsä Cindyn kanssa. Max ihastuu Logan Caleen, jonka avulla hän saa tietoja kanssasisaristaan ja -veljistään. Vastapalveluksena Max auttaa Logania monissa vaarallisissa tehtävissä.
Max ajaa mustalla Kawasaki Ninjalla. Toisella kaudella Maxin pahin vihollinen on Ames White, joka yrittää tappaa Maxin ja muut transgeeniset.